আর্জেন্টিনা-ইন্দোনেশিয়া সম্পর্ক
ইন্দোনেশিয়ায় নিযুক্ত আর্জেন্টিনার রাষ্ট্রদূত হাভিয়ের সানজ ডি আরকুইজা এর মতে, ফকল্যান্ডস দ্বীপপুঞ্জের স্বাধীনতা দ্বন্দ্বের সময়, ইন্দোনেশিয়া সত্যিকারের বন্ধু রাষ্ট্রের মত আর্জেন্টিনার পাশে থেকেছে। ইন্দোনেশিয়ার রাজধানী জাকার্তায় আর্জেন্টিনার স্থায়ী দূতাবাস রয়েছে। অপরদিকে আর্জেন্টিনার রাজধানী বুয়েনোস আইরেসে ইন্দোনেশিয়ার স্থায়ী দূতাবাস রয়েছে। আন্তর্জাতিক পর্যায়ে উভয় দেশের নীতিই প্রায় সমান এবং তারা নীতিগতভাবে আদর্শিক অবস্থানে থেকে বিভিন্ন ফোরামের সিদ্ধান্তে অংশগ্রহণ করে। এর পাশাপাশি বিভিন্ন আন্তর্জাতিক ফোরামে বিভিন্ন উন্নয়নশীল দেশের স্বার্থরক্ষার ক্ষেত্রে এই দুই দেশের নীতিও একই।
ইন্দোনেশিয়া-কুয়েত সম্পর্ক
২০০৬ সালের ২৯-৩০ এপ্রিল, [[ইন্দোনেশিয়ার রাষ্ট্রপতি]], [[সুসিলো বামবাং ইয়ুধনো]], কুয়েতের প্রধানমন্ত্রীর আমন্ত্রণে এক রাষ্ট্রীয় সফরে কুয়েতে যান। পরবর্তীতে, ২০০৭ সালের ৩০ মে হতে ১ জুন পর্যন্ত, [[কুয়েতের প্রধানমন্ত্রী]], [[মোহাম্মদ আল-আহমেদ আল-সাবাহ]], ইন্দোনেশিয়ার রাষ্ট্রপতির আমন্ত্রণে এক রাষ্ট্রীয় সফরে ইন্দোনেশিয়া যান। তাঁর সেই সফরের সময় দুই দেশের সরকারের মাঝে বেশ কয়েকটি চুক্তি সাক্ষরিত হয়।